How to Dismantle an Atomic Bomb
<s>How to Dismantle an Atomic Bomb je jedanaesti studijski album irskog rock sastava U2.</s><s>Izdala ga je kuća Island Records 2004. godine.</s><s>Kao i prethodni album, All That You Can't Leave Behind, How to Dismantle an Atomic Bomb ima mainstream rock zvuk za razliku od eksperimentalne faze s alternativnim rockom i danceom iz 1990-ih.</s>

<s>U2 su tražili snažniji zvuk nego u prethodnim albumima.</s><s>U veljači/februaru 2003., počeli su rad na novom albumu s Chrisom Thomasom.</s><s>Nakon devet mjeseci snimanja, imali su dovoljno materijala za objavljivanje, ali nisu bili zadovoljni rezultatom, stoga su angažirali Stevea Lillywhitea da preuzme funkciju glavnog producenta u siječnju/januaru 2004.</s><s>Tijekom idućih šest mjeseci, Lillywhite je, zajedno s asistentom Jacknifeom Leejem, prerađivao pjesme i poticao unapređenje izvedbe.</s><s>Glavni vokal U2-a, Bono, je opisao album kao "naš prvi rock album.</s><s>Trebalo nam je dvadeset godina ili koliko već, ali ovo je naš prvi rock album." Tematski, album se dodiruje života, smrti, ljubavi, rata, vjere i obitelji.</s>

<s>How to Dismantle an Atomic Bomb je primio pozitivne kritike i dosegao prvo mjesto na top listama 30 zemalja, uključujući onu u SAD-u, gdje se samo u prvom tjednu album prodao u 840,000 primjeraka, što je dvostruko više nego U2-ov prethodni osobni rekord.</s><s>Album i njegovi singlovi su nagrađeni za svih devet Grammyja za koje su nominirani (sam bend U2 je primio osam od spomenutih devet nagrada).</s><s>Album je također bio četvrti najprodavaniji album 2004. godine s preko 9 milijuna prodanih primjeraka.</s><s>Iz njega su izvedeni uspješni singlovi kao što su "Vertigo", "City of Blinding Lights" i "Sometimes You Can't Make It on Your Own".</s><s>Album se nalazi na 68. mjestu popisa 100 najboljih albuma desetljeća časopisa "Rolling Stone".</s>

<s>Album je pratila Vertigo turneja 2005. i 2006. godine, koja je kao i prethodna Elevation turneja održana na intimnijem dizajnu pozornice, s eliptičnom rampom koja je okruživala fan zonu i omogućavala veću interakciju benda s publikom.</s>

<s>Popis kompozicija</s>

<s>Napomene
[a] – dodatna produkcija
"Fast Cars" je bonus pjesma na CD izdanju u UK, Irskoj i Japanu, na posebnom ograničenom izdanju na svim tržištima, i digitalnoj verziji, uključenoj u zbirci "The Complete U2".</s><s>Novi miks je objavljen na singlu "All Because of You".</s>

<s>Napomena
Rukom pisani tekst pjesme "Sometimes You Can't Make It On Your Own" je uključen na DVD izdanju kao dodatak.</s>

<s>Osoblje
Bono – glavni vokal, dodatna gitara, klavir
The Edge – gitara, klavir, klavijature, prateći vokal, glavni vokal na bridge-u pjesme "Miracle Drug"
Adam Clayton – bas gitara, klavijature
Larry Mullen Jr. – bubnjevi, perkusije, prateći vokal pjesme "Miracle Drug"
Jacknife Lee – klavijature, sintesajzeri
Daniel Lanois – gitara, pedal steel, mandolina, šejker</s>

<s>Izvori</s>

<s>Vanjske poveznice</s>

<s>All That You Can't Leave Behind na U2.com</s>

<s>Albumi 2004.</s><s>Albumi benda U2</s>

